
ՈՐՈՇՈՒՄ
	5 սեպտեմբերի 2023 թվականի
	թիվ 134
	քաղ. Մոսկվա



Եվրասիական տնտեսական միության արտաքին տնտեսական գործունեության միասնական ապրանքային անվանացանկին համապատասխան՝ արծաթ պարունակող հաղորդչային մածուկների դասակարգման մասին

Եվրասիական տնտեսական միության մաքսային օրենսգրքի 22-րդ հոդվածի 1-ին կետի առաջին պարբերությանը համապատասխան՝ Եվրասիական տնտեսական հանձնաժողովի կոլեգիան որոշեց․ 
1.	Հաղորդչային մածուկը, արծաթի փոշու (49 զանգ.%-ից եւ ավելին), ապակու բովախառնուրդի (բիսմութի օքսիդի հիմքով) եւ օրգանական կապակցանյութերի հիմքով՝ անմիջական կիրառման համար պատրաստ խառնուրդ է, որը կիրառվում է տրաֆարետային տպագրության եղանակով՝ հետագա բացօթյա ներայրմամբ ավտոմոբիլային ապակիների տաքացման համակարգի պատրաստման ժամանակ ապակու մակերեւույթին հոսանահաղորդ շերտի ձեւավորման համար, Արտաքին տնտեսական գործունեության ապրանքային միասնական անվանացանկի 1-ին մեկնաբանության հիմնական կանոնին համապատասխան՝ դասակարգվում է Եվրասիական տնտեսական միութան արտաքին տնտեսական գործունեության ապրանքային միասնական անվանացանկի 7115 ապրանքային դիրքում:    
2.	Հաղորդչային մածուկը, արծաթի փոշու (44 զանգ.%-ից եւ ավելին), ապակու բովախառնուրդի (բիսմութի օքսիդի հիմքով) եւ օրգանական կապակցանյութերի հիմքով՝ անմիջական կիրառման համար պատրաստ խառնուրդ է, որը կիրառվում է տրաֆարետային տպագրության մեթոդով՝ հետագա բացօթյա ներայրմամբ՝ մակերեւույթին կերամիկայի (օրինակ՝ խեցեղեն կոնդենսատորներ), սիլիցիումի, այդ թվում՝ ֆոսֆորասիլիկատային ապակիով (օրինակ՝ արեգակնային տարրեր) ծածկված, զետեղման համար, Արտաքին տնտեսական գործունեության ապրանքային միասնական անվանացանկի 1-ին մեկնաբանության հիմնական կանոնին համապատասխան՝ դասակարգվում է Եվրասիական տնտեսական միութան արտաքին տնտեսական գործունեության ապրանքային միասնական անվանացանկի 7115 ապրանքային դիրքում:
3.	Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո։

	Եվրասիական տնտեսական հանձնաժողովի կոլեգիայի նախագահ՝
	
	Մ. Մյասնիկովիչ

